452.70 ORDNI GĦAL KUNSILL TAL-PAGI GĦAL SAGRISTANI U KUSTODJI L-AVVIŻ LEGALI 16 ta’ l-1992. L-AVVIŻ LEGALI 16 ta’ l-1992. 1. Titolu. It-titolu ta’ dan l-Ordni hu Ordni għal Kunsill tal-Pagi għal Sagristani u Kustodji. 2. Sa fejn japplika il-Kunsill tal-Pagi. (1) Għandu jkun hemm Kunsill tal-Pagi għal Sagristani u Kustodji li jaħdem għal sagristani u għal kustodji li jieħdu ħsieb ta’ knisja, mużew jew bini miftuħ għal wirjiet pubbliċi. (2) F’dan l-artikolu, il-kelma "kustodju "tinkludi minbarra persuna impjegata biex tieħu ħsieb knisja, mużew jew bini, kull persuna li tkun prinċipalment jew fil-biċċa l-kbira ta’ xogħolha inkarigata mit-tindif, manutenzjoni jew sigurtà ta’ dik il-knisja, mużew jew bini. 3. Data tal-pubblikazzjoni ta’ l-avviż dwar il-ħsieb ta’ l-egħmil ta’ l-ordni. L-Avviż dwar il-ħsieb biex jinħareġ dan l-Ordni ġie pubblikat fil-Gazzetta tal-25 ta’ Ottubru, 1991.